 Ọkaiwu Ifeanyi Ejiofor akọwala BBC Igbo akụkọ nke ya maka ọgbaaghara dapụtara nobodo Oraifite, nụlọ ya bụ ọkaiwu Nnamdi Kanu, nizuuka atọ gara aga.Na mkparịtaụka Ejiofor, ọ gwara BBC nekwentị nụbọchị Fraide na ọ bụ Emeka Offor zitere ndị uweojii ka ha bịa gbuo ya.Ọkaiwu Nnamdi Kanu agbaala ndị uweojii akwụkwọ maka ịwakpọ ụlọ yaAnyị amaghị maka iwu sị ka a ghara inwuchi Ifeanyi Ejiofor - Ndị UweojiiEjiofor sị na o ji ihe akaebe gosiri nezie na Emeka Offor chọrọ iwepu ndụ ya, mana oge erubeghị mgbe ọ ga-agba ya nanwụ.BBC Igbo kpọtụụrụ Ebuka Obi bụ onye enyemaka mgbasa ozi Emeka Ofor mana o kwuru na ihe niile Ejiofor kwuru bụ asị ọcha.Ndị uweojii na ndị a na-eche na ha bụ ndị otu Indigenous People of Biafra takọrọ isi na be Ifeanyi Ejiofor nabalị mbụ nke ọnwa Disemba.Ndị uweojii kwuru na ndị otu ha mmadụ abụọ nwụrụ na ọgbaaghara ahụ.Mana Ifeanyi Ejiofor kwuru na ndị uweojii gburu mmadụ anọ ebe ahụ.Ifeanyi EjioforO kwukwara na mgbọ tụrụ nne ya nụkwụ oge ọgbaaghara ahụ dara.Cheta na ndị uweojii ekwubuola na ọ bụ ndị mmadụ wetara mkpesa megide Ejiofor nke mere ha ji gaa be ya ịnwụchi ya nụbọchị ahụ.BBC kpọtụkwaara Haruna Mohammed, ọnụ na-ekwuru ndị uweojii maka ebubo ọhụrụ a Ejiofor boro ha, o kwuru na ọkaiwu ahụ bụ asịrị ka ọ na-akụ.Maka ebubo na ya na ndị Ipob na-arụkọ, Ejiofor gọrọ na o nweghị ndị Ipob ha na ya na-arụ.Ọ sị na ndị nọ na be ya bụ ndị ọrụ na-arụrụ ya ụlọ.Ifeanyi Ejiofor na-ebo na ọ bụ ndị uweojii gbara ụlọ ya ọkụ, ma ndị uweojii na-agọO bokwara ndị uweojii ebubo igbu mmadụ anọ na be ya, were buru mmadụ abụọ ha mataghị aha ha were pụọ.Mmadụ abụọ ndị nke ọzọ ha huru ozu ha nohia bụ Mathew Okoro naIzuchukwu Nwatu.O bokwara ndị uweojii ebubo ịgba ihe uru ụlọ obibi na ụlọahịa ruru iri abụọ oku nogbe ya.Ejiofor kwuru na ihe ya jiri lọta bụ maka akwamozu emere na be ha bụ nke emechererị mgbe ya bụ ọgụ dara nebe ọzọ.Ọ sị na ọ bụghị na be ya ka ndị Otueke na ndị ọzọ nụwara ọya bụ ọgụ.Ejiofor sị na o nweghị ihe jikọtara ya na ndị Otueke karịa na ọ bụ ya bụ ọkaiwu tinyere aha ha na akwụkwọ nke gọọmenti.Ifeanyi Ejiofor sị na ihe a bụ ụlọ ya ndị uweojii mebiriNọsịsa ndị uweojii nyere, ha sị Ọ bụrụ na Ejiofor ma na ihe ọ na-ekwu bụ eziokwu, ya nyefee onwe ya naka ndị uweojii ka anyị wee mee nnyocha zuru oke.Ejiofor gwara anyị na ụlọikpe enyela iwu ka ndị uweojii ghara ịnwụchi ya ọzọ ruo mgbe ekpebiri ikpe.Mana Haruna kwuru na ndị uweojii enwetabeghi akwụkwọ dị otu a naka ụlọikpe ọbụla bụ nke Ejiofor gosiri BBC.Ihe Ifeanyị Ejiofor kwuru na ndị uweojii mebiri na be yaGịnị na-esere Ifeanyi Ejiofor na Emeka Offor?Ejiofor kọwara na e nwere ọrụ ya na Emeka Offor rụkọrọ nafọ 2006.O kwuru na ọ bụ ya na Mathew Igbokwe, lagoro mmụọ, so wee rụọrọ Emeka Offor ọrụ ahụ na mba Sao Tome.Mana mgbe a kwụrụ ụgwọ, Emeka Offor enyeghi ha oke nke ruru ha.Ihe Emeka Offor saraEbuka Obi, onye enyemaka mgbasa ozi Emeka Offor ziteere BBC ozi.O kwuru na ihe niile Ejiofor kwuru bụ asị kpụ ọkụ nọnụ.Nokwu ya, Gịnị kpatara na ọ bụ ugbua ndị uweojii na-achọ ya achọ ka Ejiofor na-ebo ebubo a?Gịnị mere na ọ gaghị kpesara ndị uweojii kamgbe?Emeka Offor bụ onye oji ego achụ ego a ma ama; ọ naghị etinye aka nihe ọbụla ezighi ezi niwu.Ọkaiwu Ejiofor kwesịrị ịga zara ọnụ ya naka ndị uweojii ghara itinye aha Emeka Offor na ya.Akụkọ ga-amasị gị:Lee ihe mere izuụka a ji bụrụ SekemBuhari, Ihedioha akwaala arịrị maka ọnwụ Benjamin UwajumoguIhe iri ịkwesịrị ịma maka Mikel Arteta onye nzọpụta ndị Arsenal na-abịanụIhe nkiri ga-amasị gị: 